CELEX: 32007R1500
Language: bg
Date: 2007-12-18 00:00:00
Title: Регламент (ЕО) № 1500/2007 на Комисията от 18 декември 2007 година за разрешаване на нова употреба на 6-фитаза EC 3.1.3.26 (Ronozyme) като фуражна добавка (Текст от значение за ЕИП)

19.12.2007   
            
            
               BG
            
            
               Официален вестник на Европейския съюз
            
            
               L 333/54
            
         
      РЕГЛАМЕНТ (ЕО) № 1500/2007 НА КОМИСИЯТА
   
   от 18 декември 2007 година
   за разрешаване на нова употреба на 6-фитаза EC 3.1.3.26 (Ronozyme) като фуражна добавка
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               Регламент (ЕО) № 1831/2003 предвижда разрешаването на употребата на добавки при храненето на животните, наред с основанията и процедурите за издаването на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително на препарата, посочен в приложението към настоящия регламент. Това заявление бе придружено от информацията и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до нова употреба на препарата 6-фитаза EC 3.1.3.26 (Ronozyme), произведен от Aspergillus oryzae (DSM 14223), като фуражна добавка за патици, която следва да бъде класифицирана в категория „Зоотехнически добавки“.
            
         
               (4)
            
            
               Употребата на препаратът 6-фитаза EC 3.1.3.26, получен от Aspergillus oryzae (DSM 14223), е разрешена без ограничение във времето за пилета за угояване, кокошки носачки, пуйки за угояване, прасенца, свине за угояване и свине майки с Регламент (ЕО) № 255/2005 на Комисията (2) и временно разрешени за пъстървови риби с Регламент (ЕО) № 521/2005 на Комисията (3).
            
         
               (5)
            
            
               Представени са нови данни в подкрепа на заявлението за разрешително за използване при патици. В становището си от 10 юли 2007 г. Европейският орган за безопасност на храните („органът“) заключи, че препаратът 6-фитаза EC 3.1.3.26 (Ronozyme), получен от Aspergillus oryzae (DSM 14223), не оказва неблагоприятно въздействие върху здравето на животните, човешкото здраве или околната среда (4). Органът заключи също така, че препаратът не представлява каквато и да било друга опасност, която би могла, в съответствие с член 5, параграф 2 от Регламент (ЕО) № 1831/2003, да изключи разрешаването му за тази допълнителна категорията животни. Съгласно това становище, употребата на този препарат е ефикасна за подобряването смилаемостта на фуражите. Органът не счита за необходимо да се определят специфични изисквания по отношение на мониторинга след пускането на пазара. Той също така подложи на проверка доклада за метода на анализ на фуражната добавка във фураж, представен от референтната лаборатория на Общността, създадена с Регламент (ЕО) № 1831/2003.
            
         
               (6)
            
            
               Оценката на препарата показва, че условията за разрешаване, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена, както е предвидено в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, спадащ към категорията „Зоотехнически добавки“ и към функционалната група „Подобрители, увеличаващи смилаемостта на храната“, се разрешава като добавка при храненето на животните при условията, определени в приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 декември 2007 година година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  ОВ L 45, 16.2.2005 г., стр. 3.
   
      (3)  ОВ L 84, 2.4.2005 г., стр. 3. Регламент, изменен с Регламент (ЕО) № 1812/2005 (ОВ L 291, 5.11.2005 г., стр. 18).
   
      (4)  Становище на Научната група по добавките и продуктите или веществата, използвани при храненето на животни, относно безопасността и ефикасността на ензимния препарат Ronozyme P5000 (CT) и Ronozyme P20000 (L) (6-фитаза) като фуражна добавка при храненето на патици, в съответствие с Регламент (ЕО) № 1831/2003. Прието на 10 юли 2007 г., The EFSA Journal (2007) 519, стр. 1—8.
   
      ПРИЛОЖЕНИЕ
      
                  Идентификационен номер на добавката
               
               
                  Име на титуляря на разрешителното
               
               
                  Добавка
                  (Търговско наименование)
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Край на срока на разрешение
               
            
                  Активни единици/kg пълноценен фураж със съдържание на влага 12 %
               
            
                  Категория: зоотехнически добавки. Функционална група: подобрители, увеличаващи смилаемостта на храната
               
            
                  4a1614(i)
               
               
                  DSM Nutritional Products Ltd.
               
               
                  6-фитаза EC 3.1.3.26
                  (Bio-Feed Phytase CT 2X/Ronozyme P5000 (CT) и Bio-Feed Phytase L 4X/Ronozyme P20000 (L)
               
               
                  
                               
                           
                           
                              Състав на добавката:
                              Препарат 6-фитаза получен от Aspergillus oryzae (DSM 14223) имаща минимална активност:
                              Във вид на капсули: 5 000 FYT/g (1)
                              
                              Течна форма: 20 000 FYT/ml
                           
                        
                               
                           
                           
                              Характеристика на активното вещество:
                              6-фитаза, получена от Aspergillus oryzae (DSM 14223)
                           
                        
                               
                           
                           
                              Аналитичен метод (2)
                              
                              Колориметричен метод на базата на реакцията на ванадомолибдат и неорганичен фосфат, получена под въздействието на 6-фитаза върху фитат-съдържащ субстрат (натриев фитат) при pH 5,5 и 37 °C.
                           
                        
               
                  Патици
               
               
                  —
               
               
                  250
               
               
                  —
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срока на годност и устойчивостта на гранулиране.
                           
                        
                              2.
                           
                           
                              Препоръчителна доза за килограм пълноценна храна:
                              500–1 000 FYT/kg
                           
                        
                              3.
                           
                           
                              Да се използва във фуражи, съдържащи повече от 0,25 % фосфор, свързан с фитин.
                           
                        
               
                  8.1.2018 г.
               
            
         (1)  1 FYT е количеството ензим, което освобождава 1 микромол неорганичен фосфат от натриев фитат на минута при pH 5,5 и при 37 °С.
      
         (2)  Подробна информация относно методите за анализ е достъпна на следния електронен адрес на Референтната лаборатория на Общността: www.irmm.jrc.be/crl-feed-additives